laion/Wikipedia-Exotic huggingface dataset:
קריפטו.קום ארנה

קריפטו. קום אָרֶנָה (באנגלית: Crypto.com Arena; שם קודם: סטייפלס סנטר, באנגלית: Staples Center) הוא היכל ספורט רב־שימושי בלוס אנג'לס, קליפורניה. סמוך למתחם הבידור אל. איי. לייב (אנ') ומרכז הכנסים של לוס אנג'לס. ההיכל משמש למספר רב של אירועי ספורט ובידור, ומכיל בין 18 אלף ל־20 אלף מושבים, בהתאם לאירועים המתקיימים בו. בניית ההיכל החלה בשנת 1998 והסטייפלס סנטר נפתח שנה לאחר מכן, ב-17 באוקטובר 1999. בנייתו מומנה על ידי "חברת לוס אנג'לס ארנה" וחברת "סטייפלס" לאספקת ציוד משרדי, בעלות של 375 מיליון דולר. חברת "סטייפלס" רכשה את הזכויות על שם ההיכל, והוא נקרא על שמה[דרוש מקור] עד להחלפת השם בשנת 2021. ההיכל נפתח בהופעה חגיגית של ברוס ספרינגסטין ולהקת ה-E Street Band. הוא משמש כאולמן הביתי של קבוצות ה-NBA "לוס אנג'לס לייקרס" ו"לוס אנג'לס קליפרס", של קבוצת ה-WNBA "לוס אנג'לס ספארקס", ושל קבוצת ה-NHL "לוס אנג'לס קינגס". בעבר שימש גם כמשכנן של קבוצת ה-NBDL "לוס אנג'לס די-פנדרס" וקבוצת ה-AFL "לוס אנג'לס אוונג'רס". ההיכל זכה בתארים "ההיכל החדש הטוב ביותר" (2000) ו"היכל השנה" (2000, 2001) מטעם מגזין פולסטאר,[דרוש מקור] ונחשב לאחד מהיכלי הספורט המתקדמים והמפוארים בארצות הברית ובעולם. בנובמבר 2021 רכשה חברת חלפנות המטבעות המבוזרים "Crypto.com" (אנ') מהונג קונג, את הזכויות על שם ההיכל בעסקה עם חברת "Anschutz Entertainment Group (AEG)" (אנ') למופעי ספורט ומוזיקה, הבעלים והמפעילה של ההיכל, והחל מחג המולד 2021 (25 בדצמבר), 22 שנה אחרי פתיחתו, הוא נקרא "קריפטו. קום אָרֶנָה". במסגרת העסקה, המוערכת בכ-700 מיליון דולר, חברת "קריפטו. קום" תהיה חלפנית המטבעות המבוזרים הרשמית של "לוס אנג'לס לייקרס" ו"לוס אנג'לס קינגס". החלפת שם ההיכל צוינה בטקס שנערך לפני משחק הכדורסל בין ה"לוס אנג'לס לייקרס" לבין קבוצת "סן אנטוניו ספרס" שהתקיים בו ב-24 בדצמבר 2021. בסוף עונת 2023/2024, לקראת עונת 2024/2025, יעזבו הלוס אנג'לס קליפרס את האולם ויעברו לשחק באולם משלהם אשר יקרא "אינטואיט דום". Sam Hall Kaplan, L A Lost & Found: An Architectural History of Los Angeles, Hennessey & Ingalls, 2000 ISBN 978-0940512238 מדיה וקבצים בנושא קריפטו.קום ארנה בוויקישיתוף אתר האינטרנט הרשמי של קריפטו.קום ארנה (באנגלית) קריפטו.קום ארנה, ברשת החברתית פייסבוק קריפטו.קום ארנה, ברשת החברתית אקס (טוויטר) קריפטו.קום ארנה, ברשת החברתית אינסטגרם Crypto.com (HK). Crypto.com (HK) Official website. Retrieved November 17, 2021 Staples Center to become Crypto.com Arena in reported $700 million naming rights deal. ESPN, November 16, 2021. Retrieved November 17, 2021 Tapp, Tom. Staples Center Being Renamed Crypto.com Arena In Reported $700M Deal Between AEG And Cryptocurrency Platform. Deadline hollywood, November 16, 2021. Retrieved November 17, 2021 Amovitz, Kevin. Los Angeles Lakers bid adieu in home arena's final game as Staples Center. ESPN, December 24, 2021. Retrieved December 25, 2021 McCarriston, Shanna. [https://www.cbssports.com/nba/news/staples-center-sign-removed-from-outside-of-arena-ahead-of-official-name-change-to-crypto-com-arena/ Staples Center sign removed from outside of arena ahead of official name change to Crypto.com Arena]. CBS, December 7, 2021. Retrieved December 25, 2021 Crews spotted at Staples Center taking down signage ahead of Crypto.com Arena rebranding, סרטון בערוץ "ABC7", באתר יוטיוב, 6 בדצמבר 2021 (באנגלית)
בנקר

האם התכוונתם ל... קרב גבעת בנקר – קרב במלחמת העצמאות של ארצות הברית ארצ'י בנקר – הדמות הראשית בסדרה הכל נשאר במשפחה, אותה גילם השחקן קרול או׳קונור אדוארד בנקר – סופר ושחקן אמריקני; בין תפקידיו הידועים היה גילום דמותו של מיסטר בלו בסרט "כלבי אשמורת" אנג וצ'אנג בנקר – התאומים הסיאמים המפורסמים הראשונים בונקר
בית טבילה

האם התכוונתם ל... מקווה – המשמש לטבילה ביהדות בפטיסטריום – המשמש לטבילה בנצרות
אבטחה באמצעות עמימות

אבטחה באמצעות עמימות (באנגלית: Security Through Obscurity) היא עיקרון באבטחת מידע, המשתמש בהסתרת המימוש לצורך אבטחת המערכת. מערכת המשתמשת בשיטה זו עשויה להכיל חולשות אבטחה, אך מסתמכת על כך שהחולשות אינן ידועות לתוקפים, כך שהם יתקשו בחשיפתן. אבטחה באמצעות עמימות היא שיטה שנויה במחלוקת. חברות מסחריות משתמשות בשיטה זו בכך שאינן מפרסמות בדרך כלל את קוד המקור שלהן ואינן מתעדות בצורה מקיפה את השגרות שבהן הן משתמשות. בצורה זו מקשות החברות על תוקפים פוטנציאליים למצוא את פרצות האבטחה בתוכניות שלהן. מתנגדי השימוש בשיטה זו טוענים כי ניתן לאתר את הפרצות בכל מערכת ללא התחשבות במידת העמימות שלה. עקרון קרקהופס The Great Debate: Security by Obscurity, Microsoft Technet Security Through Obscurity, K. Duraiswamy & R. Uma Rani, Rootsecure.net ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
Greatest Hits (אלבום של קרייג דייוויד)

Greatest Hits הוא אלבום האוסף הראשון של קרייג דייוויד. האלבום יצא לאור ב-24 בנובמבר 2008 על ידי האחים וורנר. שני סינגלים יצאו לאור מן האלבום- "Insomnia" ו-"?Where's Your Love" שבו מתארחים הראפר האנגלי טינצ'י סטריידר והזמרת ריטה אורה. לכבוד האלבום הקליט דייוויד ארבעה שירים חדשים לגמרי, שני הסינגלים הראשונים ושני השירים- "Just My Imagination" ו-"Never Too Late" ביחד עם הזמרת הרוסיה סלבה, בשיר שנכלל כשיר בונוס בגרסת האלבום ברוסיה. בשיר "?Where's Your Love" חזר דייוויד למקורותיו- מוזיקת הגראג' בה התפרסם. לכבוד אלבום האוסף הקליט דייוויד מחדש את להיטו הגדול "Walking Away" עם מספר אמנים מרחבי אירופה- נאק מאיטליה, אלכס אובאגו מספרד, להקת הבנות מונרוס מגרמניה והזמרת ליניש מצרפת. האלבום זכה להצלחה מועטה בבריטניה, ומכר כ-200,000 עותקים. באירופה ובמזרח הרחוק הצליח האלבום בזכות הלהיט "Insomnia" שכבש את המצעדים ברחבי אירופה והמזרח הרחוק, למרות כישלון הסינגל בבריטניה. את האלבום הגדיר דייוויד כ"מבט אל העבר והעתיד שלי". האלבום דורג במקום ה-48 במצעד האלבומים הבריטי. Fill Me In Seven Days Rise And Fall (With Sting) Insomnia What's Your Flava? Walking Away Where's Your Love? (With Tinchy Stryder & Rita Ora) You Don't Miss Your Water ('Till The Well Runs Dry) Rendezvous Spanish All The Way Just My Imagination World Filled With Love Don't Love You Nor More (I'm Sorry) Six Of One Thing Hidden Agenda This Is The Girl (With Kano) Rewind Hot Stuff (Let's Dance) Where's Your Love? (With Tinchy Stryder & Rita Ora) - מקום 58 בבריטניה Insomnia - מקום 43 בבריטניה מידע על האלבום Greatest Hits באתר MusicBrainz
אררט (מדינה ליהודים)

אררט הוא השם שניתן לעיר מקלט ליהודים שביקש להקים בארצות הברית העיתונאי והדיפלומט היהודי-אמריקני מרדכי מנואל נח בשנת 1825. מרדכי מנואל נח, סופר, מחזאי, פוליטיקאי יהודי ממדינת ניו יורק בארצות הברית, ביקש להושיע את העם היהודי באמצעות הקמת מדינה שבה ימצאו היהודים מקלט מכל רודפיהם ומצוקותיהם. מדינה זו נועדה להצטרף לשאר המדינות המרכיבות את ארצות-הברית כמדינה חדשה נוספת. ב־1820 החל נח במשא ומתן לקניית האי גרנד איילנד שבנהר הניאגרה, בסמוך לבאפלו ודרומית למפלי ניאגרה. שאיפתו הייתה למשוך לשם סוחרים ובנקאים יהודים שיבינו את ההזדמנויות בפרויקט וחקלאים ממזרח אירופה שיעבדו את האדמה. האי גרנד איילנד נקנה בשנת 1815 על ידי מדינת ניו יורק מידי האינדיאנים, ונח רכש שליש ממנו, וקיבל אופציה לרכישת שני השלישים האחרים. נח האמין כי בבנייה לגובה ניתן יהיה לשכן באי שישה מיליון יהודים. בשנת 1825 נערך טקס מפואר בן מאות מוזמנים, רובם נוצרים וחלקם יהודים, בכנסיית סן פול בבאפלו. על רקע האורטוריה "יהודה המכבי" של הנדל, וכשהוא לבוש בגלימה סגולה ותליון מזהב שנלקחו מתיאטרון, הכתיר עצמו נח כ"שופט ישראל" של העיר החדשה אררט. נח בחר בשם "אררט" בהשראת שם משפחתו ובהשראת מקום מנוחת המבטחים של תיבת נח לאחר המבול. בטקס נשא נח נאום, שבו הכריז על הקמת בית לעם היהודי, והציג את אבן הפינה ליישוב החדש, שעליה נכתב בעברית: "שמע ישראל יי אלוהינו יי אחד", ובאנגלית: אררט, עיר מקלט ליהודים, נוסדה בידי מרדכי מנואל נח, בחודש תשרי 5586 (ה'תקפ"ו), ספטמבר 1825, בשנת ה-50 לעצמאותה של אמריקה. האירוע הגרנדיוזי השיג את מטרתו וזכה לתשומת לב רבה מצד עיתונים באמריקה ואירופה. נח פנה בקול קורא לכל העם היהודי לבוא לשם ולהקים במקום את מולדתו החדשה. אולם היהודים לא נענו לקריאתו ולעגו לו כמשיח מטעם עצמו או כמי שמחפש הזדמנויות להרוויח על גבם של היהודים. כיום אין בגרנד איילנד קהילה יהודית או בית כנסת, אך אבן הפינה שמורה במוזיאון ההיסטורי של באפלו. נח המאוכזב החליט לפעול, עד מותו ב-1851, למען הקמת מדינה יהודית בארץ ישראל ההיסטורית. קורותיה של מדינת אררט מתוארים בסיפור קצר בשם "תיבת נח" מאת ישראל זנגוויל (1899). הסופרת נאוה סמל כתבה את ספרה "אישראל" שהתפרסם בשנת 2005 בהשראת סיפורו של מרדכי מנואל נח. התיאטרון הקאמרי מעלה בנובמבר 2015 מחזה בשם "בחזרה לאישראל", על פי ספרה של נאוה סמל, בבימויה של אורלי רביניאן ובכיכובו של גיל קופטש, המציג היסטוריה חלופית – מה היה קורה אילו הייתה מוקמת מדינת היהודים במאה ה-19. תיבת נח, נאמן למקור, הספרייה הלאומית אורי קציר, מושבה לא נושבה, בבלוג אפלטון – סקירה על ניסיונות להקים מדינות ואוטונומיות ליהודים, ביניהן מדינת אררט. ישראל זנגוויל, Ghetto tragedies, 1899 (או במהדורת 1911) – קובץ סיפורים להורדה, וביניהם הסיפור "תיבת נח" ("Noah's ark") (באנגלית) אריאל הורוביץ, יהודית דמוקרטית אמריקנית: על היוזמה שהקדימה את הרצל בשבעים שנה(הקישור אינו פעיל), כתבה על נח ועל אררט באתר בית אבי חי, ינואר 2016 דור סער־מן, דאון טאון אררט: סיפורו של היהודי שיזם הקמת מדינה יהודית בניו יורק, הארץ, 4 בפברואר 2018. כאן גרביים | מרדכי מנואל נח, תוכנית אררט, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 03:43) אביבה לורי, יהודי חסר מנוח, באתר הארץ, 27 בספטמבר 2005
בודליה

בודליה (שם מדעי: Buddleia) היא סוג של צמח ממשפחת הלועניתיים, על אף שבעבר סווגה במשפחת הלוגניים או במשפחה משל עצמה (Buddlejaceae). הסוג כולל כ-100 מינים של עצים, שיחים ורב-שנתיים, ירוקי-עד או נשירים. הגדולים מביניהם יכולים להגיע עד ל-30 מטרים, אך רוב המינים לא גדלים מעל ל-5 מטרים. הבודליה ילידה הן ליבשת אמריקה והן לאזורים החמים של אסיה ואפריקה (אך לא לאירופה ולאוקיאניה). הבודליה היא צמח פופולרי ביותר בגינות בגלל קצב הגידול המהיר והפריחה, שנמשכת רוב השנה. ברוב המינים הפרחים גם מפיצים ריח נעים והם עשירים בצוף, שמושך מיני פרפרים ודבורים. מקור השם בודליה משמו של הכומר והבוטניקאי אדם בודל (Adam Buddle). למעשה, שם הסוג שבא מ-Buddle צריך להיכתב Buddleia, אך השם Buddleja השתרש. הדבר היווה מקור לבלבול וניתן אף למצוא מקורות שבהם שתי צורות הכתיב רווחות. מינים רבים הם צמחי גינה פופולרים. חלק מהם ידועים בשם "שיח הפרפרים" בשל המשיכה העזה של פרפרים אליהם. גם מיני דבורים ועשים נמשכים אליהם. המין הנפוץ ביותר בגינות נוי הוא בודלית דוד (Buddleja davidii) נפוצים גם המינים Buddleja globosa וBuddleja alternifolia. בודלית דוד בודליה, באתר אנציקלופדיה בריטניקה (באנגלית) בודליה, באתר ITIS (באנגלית) בודליה, באתר NCBI (באנגלית) בודליה, באתר האנציקלופדיה של החיים (באנגלית) בודליה, באתר Tropicos (באנגלית) בודליה, באתר GBIF (באנגלית) בודליה, באתר IPNI (באנגלית) בודליה מרמרית באתר משרד החקלאות.
אמון (אל)

אָמוֹן (במצרית עתיקה: jmn, בקופטית: Ⲁⲙⲟⲩⲛ, בפיניקית: 𐤀𐤌𐤍, אמן) היה אל במיתולוגיה המצרית. תחילה היה האל המקומי של העיר תבאי, היא נֹא אָמון על פי המקרא. עם עליית חשיבותה של תבאי והפיכתה לבירת מצרים עלתה גם חשיבותו של האל של העיר. במהלך השושלת ה-18 של שליטי מצרים התמזג עם אל השמש רע והפך לראש האלים אמון-רע. האל המצרי היחיד שמוזכר בתנ"ך, בספר ירמיהו. כאשר אחנתון ביצע את המהפכה האתניסטית והעלה את אתון למעמד ראש האלים, היה ניסיון לבטל לחלוטין את פולחנו של האל אמון-רע והייתה פגיעה במקדשיו ובכוהניו. אולם בחלוף תקופת שלטונו של אחנתון שב האל אמון-רע למעמדו ודחק שוב את אתון למעמד משני. אמון מופיע במגילת ון אמון ובמכתבי אל-עמארנה. בכתבים אלה מייחסים לו את הבעלות והשליטה על העולם. האל אמון מופיע בצורות שונות: איל, אדם שראשו ראש איל, לעיתים הוא עטור נוצות גבוהות שלפניהן גלגל חמה ולעיתים מופיע עם ראש נחש הקוברה. האל נחשב לאביהם של מלכי מצרים החל מהשושלת ה-18 ואילך. מקדשו העיקרי היה בכרנך ונקרא "מושבי שתי הארצות". האל היה חלק משלישיית אלים נערצת, אשר כללה גם את אשתו מות ובנם ח'ונסו. הסגידה לאל בעל ראש איל מוזכרת בפרשת ויגש ופרשת וארא והטלה מוגדר כ"תועבת מצרים". בספר ירמיה מוזכר אמון כראש המיתולוגיה המצרית. חז"ל מסבירים שזה כי מזל טלה הוא ראש המזלות. מנשה, מלך יהודה, שתואר בתנ"ך כמלך הרע ביותר בתולדות יהודה, קרא לבנו אמון כנראה על שם אל זה. אלוהויות במצרים העתיקה מדיה וקבצים בנושא אמון בוויקישיתוף RÉS 367 אם כי יש מפרשים גם את הפסוקים בספר שמות, פרק י', פסוק י' ובספר שמות, פרק ל"ב, פסוק י"ב כמתייחסים לאל המצרי רע ספר ירמיהו, פרק מ"ו, פסוק כ"ה ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
יטי

יטי (או איש השלג הנורא/המתועב) הוא יצור מיתולוגי דמוי קוף או דוב, שנאמר עליו כי חי באזור הרי ההימלאיה בנפאל ובטיבט. השמות "יטי" ו"מה-טה" שגורים בפיהם של המקומיים ומהווים חלק מההיסטוריה ומהמיתולוגיה של האזור. סיפורים אודות יטי הופיעו לראשונה כהיבטים של התרבות המערבית הפופולרית במאה ה-19. הקהילה המדעית ברובה רואה ביטי אגדה, בעיקר לאור מחסור בעדויות, אולם הוא עדיין נותר אחד היצורים המפורסמים ביותר של הקריפטוזואולוגיה (חקר יצורים מיתולוגיים). ניתן לראות ביטי את המקבילה לאגדות ביג פוט מצפון אמריקה. השם "יטי" מקורו בשפה הטיבטית, והוא נגזר ככל הנראה משילוב של מילים שפירושן "אזור הררי" ו"דוב". שמות נוספים המשמשים את תושבי ההימלאיה לא מתורגמים בדיוק באותה דרך, לטבע ולאגדות המקומיות: "מה-טה", המתורגם כ"איש הדוב". "דזו-טה", שמשמעותו המלאה היא "דוב הבקר" והוא דוב ההימלאיה החום. "מי-גוי", שמשמעותו "האדם הפראי". "מירקה" – שם נוסף לאדם הפראי, או, כפי שהאגדה המקומית מספרת, "כל מי שרואה אותו מת או נהרג", וזאת על-פי עדות כתובה של פרנק סמית שרפאס מ-1937. "קאנג-אדמי", שפירושו "איש השלג". לנפאלים יש מגוון שמות ליטי, ובהם "באן-מאנץ'", שפירושו "איש היער הפראי", או "קאנגצ'נג'ונגה-ראצ'יאס", שפירושו "השד מקאנגצ'נג'ה". המונח "איש השלג הנורא" לא נטבע עד 1921, השנה בה לוטננט-קולונל צ'ארלס הווארד-בארי הוביל את החברה הגאוגרפית המלכותית ב"משלחת חקירת האוורסט" ותיעד את מסעה בספר. בספר כולל הווארד-בארי תיעוד של חציית "לאקפה- לה" בגובה 6,400 מ', שם גילה עקבות שהוא האמין כי ככל הנראה נוצרו על ידי זאב אפור גדול, אשר יצרו בשלג הרך עקבות זוגיות הדומות לאלו של אדם יחף. הוא מוסיף כי המדריכים משבט השרפה שלו ציינו מיד כי העקבות חייבים להיות של "איש הפרא המושלג" לו הם קראו "מהטו-קאגמי" - "מהטו" פירושו "אדם דוב" ו-"קאגמי" פירושו "איש השלג". טעות בזיהוי של חיי הבר בהימלאיה הוצעה כהסבר אפשרי לתצפיות של יטי, כולל צ'ו-טה (סוג של קוף החי בגבהים הנמוכים יותר), הדוב הכחול הטיבטי או דזו-טה, הידוע גם כדוב האדום מההימלאיה. היו גם שהציעו כי יטי הוא למעשה נזיר מתבודד. שרידי הקוף הענק: מעריצים מעלים אפשרות כי היצורים המדווחים יכולים להיות צאצאים של ימינו של הגיגנטופיתקוס. עם זאת, בעוד שיטי מתואר בדרך כלל כהולך על שתיים, רוב המדענים סבורים שהגיגנטופיתקוס הלך על ארבע והיה כה מאסיבי עד שאילו לא התפתח ליצור הולך על שתיים (כמו קופי אדם), הליכה זקופה הייתה קשה יותר עבורו מאשר לקרובו ההולך על ארבע - האורנג אוטן. יטי הפך לאייקון תרבותי ומוזכר בסרטים, ספרים ומשחקי מחשב. היצור מתואר כ"איש השלג הנורא", אבל בדרך כלל מוסבר כי מדובר בטעות בזיהוי והוא משמש בעיקר כאתנחתא קומית. סדרת הקומיקס הקלאסית "הרפתקאותיו של טינטין", למשל, מקדישה כרך אחד להרפתקה בהרי ההימלאיה, שבמהלכה הקורא פוגש את היטי האמיתי, וגיבורי הספר לא מגלים את קיומו לציבור כדי להגן עליו מסקרנים. בסדרת המדע הבדיוני דוקטור הו, אחד מאויביו של הדוקטור הוא יצור עתיק שמנסה להשתלט על מוחות של בני אדם בעזרת רובוטים שמוסווים בצורת יטי. גם שם אחד מהפרקים בהם הרובוטים האלו מופיעים בסדרה, הפרק אנשי השלג המתועבים (The Abominable Snowmen), מבוסס על אחד מכינויי היטי. המפלצת מלוך נס אוגופוגו ביג פוט דוב חום ההימלאיה מדיה וקבצים בנושא יטי בוויקישיתוף הגרדיאן, לסיפורים על יטי וביגפוט אין רגליים, באתר הארץ, 3 ביולי 2014 סוף לתעלומה: זהו יטי "איש השלג הנורא", באתר ynet, 29 בנובמבר 2017 יטי, באתר אנציקלופדיה בריטניקה (באנגלית)
משפחת צנעני

משפחת צנעני הוא סרט קומדיה ישראלי מסוגת הבורקס, בבימויו של בועז דוידזון, שיצא לאקרנים בשנת 1976. הסרט הוא קומדיה של שקרים וסודות. חנות הנעליים של ציון צנעני התימני סמוכה לחנות הנעליים של ישראל בן נעים הפרסי. בנוסף שניהם שכנים. לציון שתי בנות, ובן נשוי שגם הביא לו נכד. למורת רוחו של ציון, בתו, שמשונה, החלה לצאת עם הרצל, בנו של ישראל. ציון קונה לאשתו, ציונה, טבעת יהלום יקרה לכבוד יום הולדתה, אך מהסס מהו הזמן המתאים להעניק לה את המתנה. משום כך ציונה ממורמרת ויוצאת מהבית, וציון חושד שהיא בוגדת בו עם ישראל. גם אשתו של ישראל חושדת שבעלה בוגד בה, וזאת לאחר שבשעות הלילה ירד אל השכנה מרגלית איתה הוא בוגד באשתו, שם הוא מוצא גם את חנניה, בנו של ציון ששכב אף הוא עם דודתו מרגלית, אחותה של ציונה. כאשר הטבעת נעלמת, ציון מאשים את ישראל בגנבתה. עד מהרה מתברר שהנכד שמשון בלע אותה. הסרט זכה להצלחה ניכרת בקופות ומכר 452,000 כרטיסים בישראל. עם השנים הוא צבר פופולריות וזכה למעמד של סרט פולחן, בדומה ל"צ'רלי וחצי" ול"חגיגה בסנוקר", אף הם מאת הבמאי בועז דוידזון. זאב רב-נוף, מבקר "דבר", כתב כי זהו "בורקס, בשלושה הבדלים: א. הנוסח הוא תימני; ב. אין אשכנזים בכלל, את תפקידיהם המסורתיים ממלאים פרסים; ג. המילוי איננו עוד ההווי הרומנטי, אלא התחושות המיניות של הגיבורים... מי יודע, על אף כל הסתייגויותי, מסתמנת כאן ראשית תהליך ליצירת סרט פולקלור ישראלי טוב יותר. אולי, אך הדרך עוד ארוכה מאוד." בסוף הסרט בכתוביות הסיום נכתב "המשך יבוא", דבר שהעיד על רצונו של הבמאי לעשות סרט המשך, אך לבסוף רעיון זה לא הבשיל לידי מעשה. "משפחת צנעני", במסד הנתונים הקולנועיים IMDb (באנגלית) "משפחת צנעני", באתר ספר הקולנוע הישראלי "משפחת צנעני", באתר אידיבי "משפחת צנעני", במסד הנתונים הקולנועיים KinoPoisk (ברוסית) "משפחת צנעני", במיזם "אישים" לתיעוד היצירה הישראלית הסרט משפחת צנעני באתר וואלה ערן אלדר, לה פמיליה: אחרי 33 שנה, משפחת צנעני מתאחדת, באתר nrg‏, 7 באוקטובר 2009 Frank Bren, Amy Kronish. World cinema: Israël. Flicks Books, 1996. עמ' 246. לוח שידורי השבוע, דבר, 26 בדצמבר 1976
גיאנה במשחקים האולימפיים

גיאנה השתתפה לראשונה במשחקים האולימפיים באולימפיאדת לונדון (1948), עוד בהיותה מושבה בריטית בשם גיאנה הבריטית. החל מאולימפיאדת מקסיקו סיטי (1968) משתתפת גיאנה במשחקים כמדינה עצמאית. היא נעדרה מהם פעם אחת בלבד, כשהצטרפה לחרם האפריקני על אולימפיאדת מונטריאול (1976). גיאנה הייתה המדינה היחידה מחוץ לאפריקה, פרט לעיראק, שהשתתפה בחרם זה. הספורטאי הגיאני היחיד שזכה במדליה אולימפית הוא המתאגרף מייקל אנתוני, שזכה במדליית ארד באולימפיאדת מוסקבה (1980). באותם משחקים בלט גם האצן ג'יימס גילקס. גילקס קבע את התוצאה השביעית בטיבה בשלב חצי הגמר בריצת 100 מטר (10.44 שניות), אך במקצה שלו סיים במקום החמישי, ולכן לא העפיל לשלב הגמר. מזלו הרע של גילקס נמשך גם בריצת 200 מטר, כאשר השיג את התוצאה השמינית בטיבה בשלב חצי הגמר (20.87 שניות), אך במקצה שלו דורג במקום החמישי, ולכן גם במירוץ זה לא העפיל לשלב הגמר. הקופצת לרוחק ג'ניפר איניס העפילה לשלב הגמר, וסיימה במקום ה-13. ארבע שנים מאוחר יותר, הגיעה להישג דומה באולימפיאדת לוס אנג'לס (1984). בהמשך לא רשמו הספורטאים הגיאנים הישגים משמעותיים. באולימפיאדת אתונה (2004) העפילה אליאן פומפי לשלב חצי הגמר בריצת 400 מטר, ודורגה במקום ה-17. מריאן ברנט העפילה אף היא לשלב חצי הגמר בריצת 800 מטר, ודורגה במקום ה-22. מרים המשקולות ג'וליאן מקוואט העפיל לשלב הגמר בקטגוריית המשקל של עד 85 ק"ג, וסיים במקום ה-14. באולימפיאדת בייג'ינג (2008) שוב העפילה פומפי לחצי הגמר בריצת 400 מטר, וסיימה במקום ה-11, ובאולימפיאדת לונדון (2012) סיימה במקום ה-21. באולימפיאדת ריו דה ז'ניירו (2016) העפיל טרוי דוריס לגמר הקפיצה המשולשת, שהיה הגמר האולימפי הראשון מזה 36 שנים. הוא סיים במקום השביעי. גיאנה מעולם לא השתתפה באולימפיאדת חורף. באולימפיאדות הקיץ: בענפי הקיץ: גיאנה במשחקים האולימפיים לנוער "Medals by Games" [מדליות לפי משחקים]. Olympic Analytics (באנגלית). נבדק ב-17 במרץ 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-17 במרץ 2022. {{cite web}}: (עזרה)תחזוקה - ציטוט: url-status (link)
רן שחור

רן שחור (נולד ב-4 באוגוסט 1957) הוא תת-אלוף במילואים בצה"ל, שירת כמפקד מערך המבצעים המיוחדים, מפקד היחידה הטכנולוגית של אגף המודיעין ומפקד סיירת מטכ"ל בשנים 1989–1991 . רן שחור נולד וגדל בקיבוץ גן שמואל בנם של מרדכי ולושיה. אביו נפטר כשרן היה בן 14. שחור היה חבר בתנועת השומר הצעיר ועשה שנת שירות. לפני גיוסו שיחק כדורסל בקבוצת הפועל גן שמואל כשהקבוצה שיחקה בליגה הראשונה בעונת 76–1975. שחור התגייס לצה"ל בשנת 1975 והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. בהמשך עבר קורס קציני חי"ר ולאחר סיומו התמנה למפקד צוות ביחידה, אז תחת פיקודו של עוזי דיין. בדצמבר 1988 השתתף במבצע בן בליעל לחטיפתו של ג'וואד קצפי מדרום לבנון. במהלך השנים התקדם בתפקידיו ביחידה, היה סגנו של עמר בר-לב וב-1989 החליף את משה יעלון בפיקוד על הסיירת. בתקופה זו התגורר בקיבוץ ניר אליהו.. הפעולה המפורסמת ביותר שהתבצעה בזמן כהונתו של שחור הייתה מבצע עלם חמודות, חטיפתו של שייח' עובייד, ממנהיגי החזבאללה בדרום לבנון, ביולי 1989. לאחר שעזב את היחידה יצא ללימודים ולאחר שסיים תואר שני במנהל עסקים, בבית הספר למוסמכים במנהל עסקים ע"ש ליאון רקנאטי באוניברסיטת תל אביב, חזר לצבא, קודם לדרגת אלוף-משנה ומונה למפקד חטיבת הנגב, חטיבת חי"ר במילואים. היה עוזרו של יעקב עמידרור כשזה היה מזכיר צבאי לשר הביטחון יצחק מרדכי, וזכה לדרגת תת-אלוף אישית מהרמטכ"ל שאול מופז. שימש מפקד היחידה הטכנולוגית של אגף המודיעין ומפקד מערך המבצעים המיוחדים. לאחר שלא מונה למזכיר הצבאי של ראש הממשלה בעקבות חילופי השלטון, עזב את הצבא. לאחר שהשתחרר מצה"ל התמנה לשותף-מנהל בקרן הון סיכון סטאר ומאז ממלא תפקידי ניהול בחברות היי-טק. בין השאר כיהן כדירקטור בחברות אזימוט טכנולוגיות ואיזיצ'יפ. הוא מייסד ומנכ"ל חברת Focal Energy, המשקיעה בונה ומנהלת תחנות כוח ירוקות בהודו. שחור בעל תואר ראשון במשפטים באוניברסיטת תל אביב וחבר לשכת עורכי הדין בישראל. הוא משמש מרצה אורח במכון הטכנולוגי של מסצ'וסטס בנושא ניהול סיכונים. הוא עומד בהתנדבות בראש עמותת גאלו"פ העוסקת בטיפול באוכלוסיות עם צרכים מיוחדים ונוער בסיכון בעזרת רכיבה טיפולית, וכן בראש עמותת בוגרי סיירת מטכ"ל. אחיו הוא תא"ל (מיל') גבי שחור, שהיה מפקד בסיס חיל האוויר בפלמחים. משה זונדר, סיירת מטכ"ל, כתר ספרים, 2000. דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011. עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, תשע"ג 2012, עמוד 54. משה זונדר, "סיירת מטכ"ל", הוצאת כתר, 2000, עמודים 254-257. בתיה פלדמן, האם מגע הכסף של משה בראל מתעמעם? גלובס 31.01.2006 עפר שלח, קרב בוץ: לא רק ברק ואשכנזי מתלכלכים, באתר nrg‏, 9 ביוני 2012 יואב לימור, קפלן, באתר nrg nrg מעריב, 22/06/01 Ran Shahor, Managing Director & Co-founder
עץ פילוגנטי מושלם

עץ פילוגנטי מושלם הוא מונח מתחום הביולוגיה החישובית המציין עץ פילוגנטי, שבו לכל מין המתפצל מאב קדום ישנה תכונה השייכת אך ורק לפרטים המתפצלים מאותו המין והלאה. כתוצאה מכך במורד הענפים בעץ לא תמצא הומופלסיה, מונח המתאר תכונות אשר התפתחו ממנים שונים אך מבחינה פונקציונלית מבצעים את אותה הפעולה באותו האופן. כאשר אין הומופלסיה נגרר בהכרח שהתכונות לא עוברות אבולוציה מתכנסת, מונח המתאר תהליך של הסתגלות לסביבה מסוימת הגורמת לפיתוח תכונה דומה בין מינים ללא אב קדמון משותף. תכונה נוספת של עץ פילוגנטי מושלם היא שבכל צומת בעץ עומד אב קדמון משותף של הענפים היוצאים ממנו מה שגורר שאין העברה גנטית הוריזונטלית בין מינים כלומר אין ערבוב גנים בין פרטים שהם לא מאותו המין. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נבחרת קוריאה הדרומית בכדורסל

נבחרת קוריאה הדרומית בכדורסל היא נבחרת הכדורסל הלאומית של קוריאה הדרומית. הנבחרת מנוהלת על ידי התאחדות הכדורסל של קוריאה הדרומית. הדירוג הנוכחי של נבחרת קוריאה הדרומית ברשימת הדירוג של פיב"א לנבחרות גברים, הוא המקום ה-53 בעולם, נכון ל-10 באוגוסט 2024, ירידה של 3 מקומות לעומת דירוג קודם. קוריאה הדרומית היא מנבחרות הכדורסל החזקות והיציבות ביותר באסיה. היא הנבחרת היחידה שהשתתפה בכל אליפויות אסיה בכדורסל. קוריאה הדרומית זכתה פעמיים באליפות אסיה בשנים 1969 ו-1997. 11 פעמים נוספות היא סיימה במקום השני ו-12 פעמים סיימה במקום השלישי. נבחרת קוריאה היא הנבחרת האסייתית שזכתה בכמות הגדולה ביותר של מדליות (25) באליפויות אסיה, כאשר במקום השני נמצאת נבחרת סין עם 18 מדליות. נבחרת קוריאה הדרומית השתתפה 6 פעמים במשחקים האולימפיים והישג השיא שלה הוא המקום השמיני בשנת 1948. נבחרת קוריאה הדרומית השתתפה 8 פעמים באליפות העולם בכדורסל והישג השיא שלה הוא המקום ה-11 בשנת 1970. מדיה וקבצים בנושא נבחרת קוריאה הדרומית בכדורסל בוויקישיתוף דירוג לנבחרות לאומיות גברים באתר פיב"א
אפטר

האם התכוונתם ל... דיז'סטיף (בעברית: אֶפְטָר) – שם למשפחה של משקאות אלכוהוליים הנשתים בסוף הארוחה אדובי אפטר אפקטס – תוכנה לעריכת וידאו אִפְטַאר – ארוחת הערב השוברת את הצום היומי בחודש הרמדאן המוסלמי אפטר (סרט) – סרט ישראלי קצר משנת 1990 בבימויו של איתן פוקס אברהם יהושע השיל מאפטא ("אפטר רב") – אדמו"ר בן המאה ה-18 יעקב אפטר – פעיל ציבור ישראלי חופשון (אפטר) – חופשה קצרה מהצבא
הישבון

הישבון הוא השבת מיסי יבוא ליצרנים יצואנים ישראליים. מיסי היבוא הזכאים להחזר הם מכס ומס קניה ששולמו בעת היבוא או הרכישה בארץ של חומרי גלם המשמשים לייצור הייצוא. את מס הקניה מקבלים כהחזר על יצוא לכל יעד בעוד שאת המכס מקבלים כהחזר רק בגין יצוא לארצות שאינן בקהיליה האירופית. על מנת לקבל את ההישבון על היצואן להיות רשום במערך ההישבון במכס ולהגיש דו"ח שנתי כנדרש בחוק לגבי המיסים ששילם על חומרי הגלם ונתונים לגבי היצוא לפי יעדיו השונים. שלטונות המכס יערכו בקורת ורק לאחר מכן יאשרו את החזר המיסים. ניתן לתבוע הישבון עד 5 שנים אחורה מיום הגשת התביעה עבור מס ששולם בגין מרכיבים שיובאו לארץ. עבור מס ששולם בגין מרכיבים מייצור מקומי ניתן לתבוע הישבון עד 3 שנים רטרואקטיבית מיום הגשת התביעה. ההישבון יכול להגיע לסכומים נכבדים המשפיעים על רווחיות הייצרן ולכן יש חשיבות רבה למודעות היצרנים לאפשרות לדרוש הישבון. הישבון באתר רשות המסים בישראל ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.